Persoana care l-a găsit pe bărbat spânzurat a sunat de urgență la 112, iar la fața locului s-au deplasat echipaje medicale și echipaje de poliție. Din nefericire, medicii nu au mai putut face nimic pentru a-l salva pe tânăr, declarându-i decesul.
Descoperirea șocantă a fost făcută sub Podu Roș din Iași. Corpul bărbatului a fost văzut de trecătorii care au sunat imediat la 112.
Polițiștii au deschis o anchetă pentru moarte suspectă, deși se ia în calcul ipoteza sinuciderii. Până la publicarea acestei știri nu se știa dacă exista vreun bilet de adio asupra tânărului din Republica Moldova.
„La data de 28 aprilie, polițiștii ieșeni au fost sesizați prin apel 112 de către un cetățean cu privire la faptul că sub un pod din municipiul Iași a văzut o persoană spânzurată. La fața locului, polițiștii au constatat că cele sesizate se confirmă, fiind identificat un bărbat de 28 de ani. A fost emisă ordonanța de efectuare a necropsiei medico-legale în vederea stabilirii cauzei decesului. În cauză a fost întocmit dosar penal sub aspectul săvârșirii infracțiunii de ucidere din culpă, iar cercetările continuă”, au transmis reprezentanții IPJ Iași.